Dragi roditelji i učenici osmih razreda,

upisi u srednje škole za školsku godinu 2025./26. provode se putem digitalne platforme za prijavu obrazovnih programa i praćenje ljestvica poretka NISpuSŠ – Nacionalnog informacijskog sustava prijava i upisa u srednje škole (<https://srednje.e-upisi.hr/>).

Ključni datumi upisa:

* **26. svibnja 2025.** – početak prijava učenika u sustav e-Upisa
* **24. lipnja 2025.** – početak prijava obrazovnih programa
* **27. lipnja 2025.** – kraj prijava obrazovnih programa za škole koje provode prijemne ispite
* **4. srpnja 2025.** – kraj prijava obrazovnih programa za škole koje nemaju prijemne ispite
* **23.** **lipnja 2025.** – objava konačnih ljestvica poretka za učenike s teškoćama
* **7.** **srpnja 2025**. – objava konačnih ljestvica poretka za redovne učenike

Novosti u postupku upisa:

* Izmjena Pravilnika o elementima i kriterijima za izbor kandidata za upis u I. razred srednje škole - novi popis predmeta koji se posebno boduju pri upisu u srednje škole – savjetovanje s javnošću dostupno na: <https://esavjetovanja.gov.hr/ECon/MainScreen?entityId=30233>
* Za učenike koji planiraju upis u strukovne škole s naukovanjem, nova pravila uvode aplikaciju e-Naukovanje koja će omogućiti pregled popisa licenciranih obrtnika i tvrtki kod kojih učenici mogu obavljati naukovanje.
* Online prijave za izvanredne kandidate – kandidati koji su osnovnu školu završili prije nekoliko godina ili izvan redovitog sustava obrazovanja prijavljuju se također putem srednje.e-upisi.hr, ali prije registracije šalju poštom svu potrebnu dokumentaciju (više informacija na stranici <https://srednje.e-upisi.hr/> u rubrici „Česta pitanja“)
* Reforma srednjoškolskog sustava i uvođenje modularne nastave – još nije sigurno hoće li krenuti od jeseni ove godine

Korisni alati i web stranice:

* Naslovnica platforme NISpuSŠ – obavijesti i objašnjenja o sustavu bodovanja, rokovima, savjetima za upis i sl. <https://srednje.e-upisi.hr/>
* Stranica i obavijesti Ministarstva znanosti, obrazovanja i mladih <https://mzom.gov.hr/>
* Kalkulator bodova – srednja.hr - ažurirani kalkulator bodova za upis u željenu srednju školu <https://www.srednja.hr/srednja-kalkulator/>
* HZZ – savjeti i resursi Hrvatskog zavoda za zapošljavanje za planiranje buduće karijere <https://razvojkarijere.hzz.hr/>
* e-Usmjeravanje - alati za učenike s testovima interesima, vodičima za karijeru, brošurama i informacijama o zanimanjima <https://razvojkarijere.hzz.hr/alati-za-upravljanje-karijerom/>
* Put karijere – psihološki upitnici o profesionalnim interesima, radnim vrijednostima, motivaciji, razvoju profesionalnog identiteta... <https://www.putkarijere.hr/osnovnoskolci>

Prilozi:

1. Pravilnik o elementima i kriterijima za izbor kandidata za upis u i. Razred srednje škole
2. Izmjena Pravilnika o elementima i kriterijima za izbor kandidata za upis u i. Razred srednje škole
3. Jedinstveni popis zdravstvenih zahtjeva srednjoškolskih obrazovnih programa u svrhu upisa u i. Razred srednje škole
4. Hrvatski zavod za zapošljavanje: Kamo nakon osnovne škole? – Primorska Hrvatska

